《拊缶歌当行路难十五章 其八》
清代·姚燮

人为刀俎我鱼肉，春申难求毋望福。睢阳灌婴起贩缯，弊席为门非僇辱。

挥刀睨天愁云开，飞鹰逐鹞溟州来。溟州无垠亿万里，狂流濞澎沈蓬莱。

丈夫纬繣复轁轲，中路晨饥谁饭我？用之为虎弃为鼠，西望秦关足牢裹。

佯狂髡首无人怜，劝君归赎柴桑田。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。